ทุกๆวันแรกของการเป็นประจำเดือนหนูจะปวดท้องประจำเดือนหนักมากเลยค่ะปวดแบบร้าวลงมาถึงช่องคลอด แล้วก็บางทีจะเจ็บจี๊ดๆที่บริเวณก้นด้วยค่ะ แบบนี้ถือว่าผิดปกติมั้ยคะ ตอนนี้มีอาการท้องผูก กินยาระบายก็ไม่ค่อยถ่ายร่วมด้วยค่ะ จะเป็นอะไรมากมั้ยคะ หนูอายุ17ปีค่ะ
สวัสดีค่ะ อาการปวดท้องประจำเดือนนั้น หากปวดแค่ 1-2 วันแรก พักหรือกินยาแก้ปวดแล้วดีขึ้นนั้น อาจจะเป็นอาาการปวดประจำเดือนตามปกติแต่หากปวดมากขึ้นเรื่อยๆในแต่ละรอบเดือน และปวดมากจนรบกวนการใช้ชีวิต ทำให้ไปเรียนหรือไปทำงานไม่ได้นั้น อาจมีสาเหตุเช่นเยื่อบุโพรงมดลูกเจริญขึ้นผิดที่ มีซีสต์(ถุงน้ำ)ที่รังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ หรือมีมดลูกอักเสบ หรืออุ้งเชิงกรานอักเสบเป็นต้น หากเป็นในกรณีนี้ควรไปพบแพทย์เพื่อตรวจเพิ่มเติมเบื้องต้นรับประทานยาแก้ปวดในกลุ่มต้านการอักเสบที่ไม่ใช่สเตียรอยด์ได้ พักผ่อน งดการทำงานหนักระหว่างมีประจำเดือน